b'\n_START_ARTICLE_\nMiklo\xc5\xa1 K\xc3\xbczmi\xc4\x8d\n_START_SECTION_\n\xc5\xbdivljenje\n_START_PARAGRAPH_\nMiklo\xc5\xa1 K\xc3\xbczmi\xc4\x8d se je rodil v Prekmurju, ki je tistem \xc4\x8dasu spadalo pod Ogrsko. Njegovi star\xc5\xa1i so bili Jano\xc5\xa1 K\xc3\xbc\xc5\xa1mi\xc4\x8d in Elizabeta H\xc3\xbcl. Imel je sestro \xc5\xbdu\xc5\xbeano. Ma\xc5\xa1ni\xc5\xa1ko posve\xc4\x8denje je prejel okoli leta 1763. Najprej je kaplanoval v Gornji Lendavi (Grad), nato do svoje smrti leta 1804 v Kan\xc4\x8devcih.\n_START_SECTION_\nDelo\n_START_PARAGRAPH_\nNapisal je sedem knjig, ki so jih uporabljali v cerkvi in \xc5\xa1oli. Najpomembnej\xc5\xa1a je Abecednik. V prekmur\xc5\xa1\xc4\x8dino je prevedel vse \xc5\xa1tiri evangelije, ki so iz\xc5\xa1li leta 1804 v Sombotelu pod naslovom Szv\xc3\xa9ti Evangyeliomi. S svojimi knjigami je spodbujal narodno zavest prekmurskega ljudstva in ohranjal nare\xc4\x8dno besedo. S tem sta s \xc5\xa0tefanom K\xc3\xbczmi\xc4\x8dem postavila temelje za knji\xc5\xbeno prekmur\xc5\xa1\xc4\x8dino. Njegova dela je \xc5\xa1iril Jo\xc5\xbeef Ko\xc5\xa1i\xc4\x8d. Ponovno jih je izdal Jo\xc5\xbeef Sakovi\xc4\x8d.'